
 DR.31.3.2005 

 
 

54 

(i) memberikan pengetahuan dan mengadakan penerangan berkala 
kepada peniaga-peniaga, pengeluar dan restoran-restoran Islam 
dan bukan Islam tentang konsep halal haram dan penggunaan 
label “Halal” dan pemantauan berterusan perlu dibuat; 

(ii) tidak mengeluarkan terus label “Halal” ini kepada restoran-
restoran bukan Islam, pengeluar-pengeluar yang secara jelas 
tidak memberikan keyakinan kepada pihak berwajib seperti 
JAKIM, Jabatan Agama Islam Negeri dan sebagainya tentang 
kehalalan produk keluaran mereka; 

(iii) mengenakan tindakan yang tegas kepada pengusaha yang 
sengaja mempermainkan penggunaan logo “Halal” ini.  
Penguatkuasaan perlu diperhebatkan bukan sahaja kepada 
pelaksanaan label “Halal” ini tetapi juga kepada aspek 
kebersihan.  Saya perhatikan kerja-kerja memproses dan 
membuat sosej ini tahap kebersihannya amatlah meragukan 
kerana pekerja-pekerja tidak menggunakan sarung tangan.  
Tuan Yang di-Pertua, tidak ada ertinya makanan tersebut halal 
tetapi tidak bersih dan kotor.  Ini tidak selaras dengan konsep 
“halaalan thaiyiba” dalam agama Islam, dengan izin,.   

(iv) JAKIM atau Kementerian Perdagangan Dalam Negeri dan Hal 
Ehwal Pengguna perlu dengan segera mengambil tindakan 
supaya mengambil pegawai penguatkuasaan yang terdiri 
daripada mereka yang mempunyai asas agama.  Kita 
mempunyai ramai graduan dalam bidang ini.  Saya setuju 
dengan beberapa cadangan daripada Ahli-ahli Parlimen supaya 
ditubuhkan satu unit khas penguat kuasa tentang pelaksanaan 
label halal-haram ini.   

Tuan Yang di-Pertua, perkara ketiga yang hendak disebutkan di sini ialah 
kebenaran mengeluarkan wang KWSP untuk menunaikan fardu haji.  Tabungan wang 
dalam KWSP adalah wang pencarum-pencarum termasuk pegawai awam.  Terima kasih di 
atas faedah-faedah yang telah dilaksanakan oleh KWSP seperti pengeluaran caruman 
untuk pembelian rumah, pembelian komputer dan sebagainya. 

Tuan Yang di-Pertua, saya mendapat rayuan daripada pencarum-pencarum 
terutama daripada pegawai-pegawai awam agar KWSP dapat melaksanakan skim 
pengeluaran untuk tujuan menunaikan fardu haji.  Rasional yang diberikan ialah untuk 
membolehkan pencarum Islam dapat menunaikan haji dalam usia yang muda, tidak 
menunggu umur selepas bersara.  Itu pun kalau sampai, jika tidak pencarum tersebut akan 
lebih dahulu pergi meninggal dunia ini sebelum mereka sempat menunaikan fardu haji.  
Kita, kerajaan dan KWSP akan menanggung dosa sedangkan sebenarnya pencarum 
berkenaan mempunyai kemampuan untuk menunaikan Rukun Islam kelima itu.  Duit telah 
ada tetapi tidak boleh digunakan untuk pergi haji.   

Saya berharap pihak kerajaan dan  KWSP dapat menimbangkan permohonan ini.  
Jika KWSP takut berlaku penyelewengan, maka wang tersebut bolehlah disalurkan terus 
kepada Lembaga Urusan dan Tabung Haji.  Di sini juga saya bersetuju agar KWSP 
meluluskan pinjaman yang dibuat oleh PTPTN demi masa depan anak-anak bangsa dan 
negara kita. 

Tuan Yang di-Pertua, menyentuh pembangunan pertanian luar bandar, kita 
ucapkan tahniah dan terima kasih kepada pihak kerajaan kerana banyak membina dan 
membangunkan taman-taman pertanian seperti Taman Pertanian Bukit Cahaya, Shah Alam 
dan taman-taman pertanian lain di negeri-negeri lain.  Sehingga kini berapakah jumlah 
taman-taman pertanian kerajaan atau persendirian yang terdapat dalam negara ini.   

Kerajaan telah membelanjakan berjuta-juta ringgit untuk membangunkan taman-
taman pertanian di negara ini tetapi amat mengecewakan kita apabila tindakan mereka 
yang tidak bertanggungjawab dan berkepentingan mencemar dan merosakkan keindahan 



54. (i) memberikan pengetahuan dan mengadakan penerangan berkala kepada peniaga-peniaga, pengeluar dan restoran-restoran Islam dan bukan Islam tentang konsep halal haram dan penggunaan label "Halal" dan pemantauan berterusan perlu dibuat; (ii) tidak mengeluarkan terus label "Halal" ini kepada restoran- restoran bukan Islam, pengeluar-pengeluar yang secara jelas tidak memberikan keyakinan kepada pihak berwajib seperti JAKIM, Jabatan Agama Islam Negeri dan sebagainya tentang kehalalan produk keluaran mereka; (iii) mengenakan tindakan yang tegas kepada pengusaha yang sengaja mempermainkan penggunaan logo "Halal" ini. Penguatkuasaan perlu diperhebatkan bukan sahaja kepada pelaksanaan label "Halal" ini tetapi juga kepada aspek kebersihan. Saya perhatikan kerja-kerja memproses dan membuat sosej ini tahap kebersihannya amatlah meragukan kerana pekerja-pekerja tidak menggunakan sarung tangan. Tuan Yang di-Pertua, tidak ada ertinya makanan tersebut halal tetapi tidak bersih dan kotor. Ini tidak selaras dengan konsep "halaalan thaiyiba" dalam agama Islam, dengan izin,. (iv) JAKIM atau Kementerian Perdagangan Dalam Negeri dan Hal Ehwal Pengguna perlu dengan segera mengambil tindakan supaya mengambil pegawai penguatkuasaan yang terdiri daripada mereka yang mempunyai asas agama. Kita mempunyai ramai graduan dalam bidang ini. Saya setuju dengan beberapa cadangan daripada Ahli-ahli Parlimen supaya ditubuhkan satu unit khas penguat kuasa tentang pelaksanaan label halal-haram ini. Tuan Yang di-Pertua, perkara ketiga yang hendak disebutkan di sini ialah kebenaran mengeluarkan wang KWSP untuk menunaikan fardu haji. Tabungan wang dalam KWSP adalah wang pencarum-pencarum termasuk pegawai awam. Terima kasih di atas faedah-faedah yang telah dilaksanakan oleh KWSP seperti pengeluaran caruman untuk pembelian rumah, pembelian komputer dan sebagainya. Tuan Yang di-Pertua, saya mendapat rayuan daripada pencarum-pencarum terutama daripada pegawai-pegawai awam agar KWSP dapat melaksanakan skim pengeluaran untuk tujuan menunaikan fardu haji. Rasional yang diberikan ialah untuk membolehkan pencarum Islam dapat menunaikan haji dalam usia yang muda, tidak menunggu umur selepas bersara. Itu pun kalau sampai, jika tidak pencarum tersebut akan lebih dahulu pergi meninggal dunia ini sebelum mereka sempat menunaikan fardu haji. Kita, kerajaan dan KWSP akan menanggung dosa sedangkan sebenarnya pencarum berkenaan mempunyai kemampuan untuk menunaikan Rukun Islam kelima itu. Duit telah ada tetapi tidak boleh digunakan untuk pergi haji. Saya berharap pihak kerajaan dan KWSP dapat menimbangkan permohonan ini. Jika KWSP takut berlaku penyelewengan, maka wang tersebut bolehlah disalurkan terus kepada Lembaga Urusan dan Tabung Haji. Di sini juga saya bersetuju agar KWSP meluluskan pinjaman yang dibuat oleh PTPTN demi masa depan anak-anak bangsa dan negara kita. Tuan Yang di-Pertua, menyentuh pembangunan pertanian luar bandar, kita ucapkan tahniah dan terima kasih kepada pihak kerajaan kerana banyak membina dan membangunkan taman-taman pertanian seperti Taman Pertanian Bukit Cahaya, Shah Alam dan taman-taman pertanian lain di negeri-negeri lain. Sehingga kini berapakah jumlah taman-taman pertanian kerajaan atau persendirian yang terdapat dalam negara ini. Kerajaan telah membelanjakan berjuta-juta ringgit untuk membangunkan taman- taman pertanian di negara ini tetapi amat mengecewakan kita apabila tindakan mereka yang tidak bertanggungjawab dan berkepentingan mencemar dan merosakkan keindahan.